Arkivsak-dok. 132 - 15 

Saksbehandler: Oddgeir Tørset

Behandles av: Møtedato:

Sandnes Eiendomsselskap KF 20.08.2015

**Funksjonskrav og arealkrav offentlige bygg**

**Bakgrunn for saken:**

Bystyret vedtok i bsak 175/14 følgende:

*Bystyret ber rådmannen sammen med eiendomsforetaket om å foreta en gjennomgang av dagens funksjonskrav og arealkrav for skoler, barnehager og andre offentlige bygg. Denne gjennomgangen bør også beskrive hvordan våre krav er i forhold til eventuelle nasjonale krav/føringer og også hvordan øvrige ASSS kommuner praktiserer.*

I denne saken legges det frem en kort statusrapport på dette arbeidet.

**Saksopplysninger:**

Det er satt ned en arbeidsgruppe for å foreta en gjennomgang av funksjonskrav og arealkrav på skolebygg. Arbeidsgruppa har bestått av representanter fra fagstab skole, hovedverneombud, HMS/BHT og Sandnes Eiendomsselskap KF. I arbeidet er det blant annet sett på forskriftskrav og normkrav som gjelder mot de føringene som ligger inne i våre skoleprosjekter. En har også i arbeidet sett på nylig vedtatt kvalitetskrav i Trondheim kommune.

Det er i arbeidet ikke verifisert areal og funksjoner som kan ha effekt i forhold til arealbesparing.

**Vurderinger:**

Innfallsvinkelen i arbeidet har vært en tradisjonell tilnærming ut fra dagens måte å bygge skolebygg på.

For å finne nye og smarte løsninger ser vi behov for å forsøke å tenke utenfor disse rammene. Det foreslås derfor å se på oppdraget med en bredere tilnærming gjennom å se på hvordan det løses i andre storbyer og evt. i Norden for øvrig. I det videre arbeidet ønsker en også i større grad å se på blant annet kulturarenaplanen og hvordan sambruk av lokalene i større grad kan gi arealbesparelser for kommunen samlet sett.

Arbeidet vil foregå i tett samarbeid med fagstab skole. Også kultur vil trekkes inn ved behov. Saken antas ikke klar for politisk behandling før om ca 6 mnd, inkl nødvendige involvering av brukere etc.

For byggeprosjektet på Figgjo skole er det ikke funnet konkrete besparelser fra tidligere fremlagt byggeprogram. For å sikre fremdrift på prosjektet iht. bestilling fra bystyret foreslås det derfor å legge tidligere vedtatt kvalitetsnormer til grunn for prosjektet.

Når det gjelder barnehage og «andre bygg» vil arbeidet starte i nær fremtid.

**Forslag til vedtak:**

* Styret tar saken til orientering

Sandnes Eiendomsselskap KF, 13.08.2015

Torbjørn Sterri

daglig leder